CELEX: 32013B0626
Language: da
Date: 2013-04-17 00:00:00
Title: 2013/626/EU: Europa-Parlamentets afgørelse af 17. april 2013 om decharge for gennemførelsen af budgettet for SESAR-fællesforetagendet for regnskabsåret 2011

16.11.2013   
            
            
               DA
            
            
               Den Europæiske Unions Tidende
            
            
               L 308/369
            
         
      EUROPA-PARLAMENTETS AFGØRELSE
   
   af 17. april 2013
   om decharge for gennemførelsen af budgettet for SESAR-fællesforetagendet for regnskabsåret 2011
   (2013/626/EU)
   EUROPA-PARLAMENTET,
   
               —
            
            
               der henviser til det endelige årsregnskab for SESAR-fællesforetagendet for regnskabsåret 2011,
            
         
               —
            
            
               der henviser til Revisionsrettens beretning om årsregnskabet for SESAR-fællesforetagendet for regnskabsåret 2011 med fællesforetagendets svar (1),
            
         
               —
            
            
               der henviser til Rådets henstilling af 12. februar 2013 (05755/2013 — C7-0040/2013),
            
         
               —
            
            
               der henviser til artikel 319 i traktaten om Den Europæiske Unions funktionsmåde,
            
         
               —
            
            
               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,
            
         
               —
            
            
               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,
            
         
               —
            
            
               der henviser til Rådets forordning (EF) nr. 219/2007 af 27. februar 2007 om oprettelse af et fællesforetagende til udvikling af en ny generation af det europæiske lufttrafikstyringssystem (SESAR) (4), særlig artikel 4b,
            
         
               —
            
            
               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,
            
         
               —
            
            
               der henviser til forretningsordenens artikel 77 og bilag VI,
            
         
               —
            
            
               der henviser til betænkning fra Budgetkontroludvalget og udtalelse fra Transport- og Turismeudvalget (A7-0101/2013),
            
         
               1.
            
            
               meddeler den administrerende direktør for SESAR-fællesforetagendet decharge for gennemførelsen af fællesforetagendets budget for regnskabsåret 2011;
            
         
               2.
            
            
               fremsætter sine bemærkninger i nedenstående beslutning;
            
         
               3.
            
            
               pålægger sin formand at sende denne afgørelse og beslutningen, der er en integrerende del heraf, til den administrerende direktør for SESAR-fællesforetagendet, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).
            
         
      
         Martin SCHULZ
         
         
            Formand
         
      
      
         Klaus WELLE
         
         
            Generalsekretær
         
      
   
   
      (1)  EUT C 6 af 10.1.2013, s. 46.
   
      (2)  EFT L 248 af 16.9.2002, s. 1.
   
      (3)  EUT L 298 af 26.10.2012, s. 1.
   
      (4)  EUT L 64 af 2.3.2007, s. 1.
   
      (5)  EFT L 357 af 31.12.2002, s. 72.
   
      
         EUROPA-PARLAMENTETS BESLUTNING
      
      af 17. april 2013
      med bemærkningerne, der er en integrerende del af afgørelsen om decharge for gennemførelsen af budgettet for SESAR-fællesforetagendet for regnskabsåret 2011
      EUROPA-PARLAMENTET,
      
                  —
               
               
                  der henviser til det endelige årsregnskab for SESAR-fællesforetagendet for regnskabsåret 2011,
               
            
                  —
               
               
                  der henviser til Revisionsrettens beretning om årsregnskabet for SESAR-fællesforetagendet for regnskabsåret 2011 med fællesforetagendets svar (1),
               
            
                  —
               
               
                  der henviser til Rådets henstilling af 12. februar 2013 (05755/2013 — C7-0040/2013),
               
            
                  —
               
               
                  der henviser til artikel 319 i traktaten om Den Europæiske Unions funktionsmåde,
               
            
                  —
               
               
                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,
               
            
                  —
               
               
                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,
               
            
                  —
               
               
                  der henviser til Rådets forordning (EF) nr. 219/2007 af 27. februar 2007 om oprettelse af et fællesforetagende til udvikling af en ny generation af det europæiske lufttrafikstyringssystem (SESAR) (4), særlig artikel 4b,
               
            
                  —
               
               
                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,
               
            
                  —
               
               
                  der henviser til forretningsordenens artikel 77 og bilag VI,
               
            
                  —
               
               
                  der henviser til betænkning fra Budgetkontroludvalget og udtalelse fra Transport- og Turismeudvalget (A7-0101/2013),
               
            
                  A.
               
               
                  der henviser til, at SESAR-fællesforetagendet (»fællesforetagendet«) blev oprettet i februar 2007 for at forvalte SESAR-programmet (forskning i lufttrafikstyring i det fælles europæiske luftrum), der har til formål at modernisere lufttrafikstyringen i Europa,
               
            
                  B.
               
               
                  der henviser til, at fællesforetagendet begyndte at arbejde uafhængigt i august 2007,
               
            
                  C.
               
               
                  der henviser til, at fællesforetagendet er ejer af alle materielle og immaterielle aktiver, som er skabt af fællesforetagendet eller overført til det med henblik på SESAR-projektets udviklingsfase i overensstemmelse med de specifikke aftaler, fællesforetagendet indgår med sine medlemmer,
               
            
                  D.
               
               
                  der henviser til, at Revisionsretten har fastslået, at den har fået rimelig sikkerhed for, at årsregnskabet for fællesforetagendet for regnskabsåret 2011 er pålideligt, og at de underliggende transaktioner er lovlige og formelt rigtige,
               
            
                  E.
               
               
                  der henviser til, at Revisionsretten i april 2010 forelagde udtalelse nr. 2/2010 om SESAR-fællesforetagendets finansielle bestemmelser,
               
            
                  F.
               
               
                  der henviser til, at budgettet for SESAR-projektets udviklingsfase for 2008-2013 er 2 100 000 000 EUR,
               
            
         Budgetstyring og økonomisk forvaltning
      
      
                  1.
               
               
                  noterer sig, at der på fællesforetagendets endelige budget for regnskabsåret 2011 var opført 148 000 000 EUR i forpligtelsesbevillinger og 91 700 000 EUR i betalingsbevillinger; anerkender endvidere, at udnyttelsesgraden for forpligtelses- og betalingsbevillingerne lå på henholdsvis 99,4 % og 82,4 %;
               
            
                  2.
               
               
                  bemærker, at fællesforetagendet ved udgangen af 2011 havde et positivt budgetresultat på 15 600 000 EUR, med indtægter på 91 200 000 og betalinger på 75 600 000 EUR; bemærker, at denne situation er resultatet af:
                  
                              —
                           
                           
                              bidrag fra fællesforetagendets medlemmer: 34 000 000 EUR
                           
                        
                              —
                           
                           
                              det foregående års resultat og andre indtægtskilder: 57 200 000 EUR
                           
                        
                              —
                           
                           
                              fællesforetagendets betalinger: 75 600 000 EUR
                           
                        
                              —
                           
                           
                              positivt budgetresultat: 15 600 000 EUR;
                           
                        
            
                  3.
               
               
                  påpeger, at et sådant indestående på i alt 15 300 000 EUR på bankkonti ved årets afslutning er i strid med princippet om, at budgettet skal balancere; erkender, at der er gjort positive fremskridt, idet indeståendet på bankkonti ved udgangen af 2010 var på 57 200 000 EUR og på 86 800 000 EUR ved udgangen af 2009; opfordrer fællesforetagendet til fortsat at gennemføre konkrete foranstaltninger med henblik på at opnå balance i budgettet;
               
            
                  4.
               
               
                  opfordrer fællesforetagendet til at videreføre sine bestræbelser på at sikre en forsvarlig finansiel forvaltning og fortsat overholde budgetprincipperne; bemærker også, at fællesforetagendet havde besat 34 af 39 stillinger, der var godkendt i dets stillingsfortegnelse den 31. december 2011;
               
            
         Interne kontrolsystemer
      
      
                  5.
               
               
                  glæder sig over, at der i 2011 af en uafhængig ekstern revisor blev gennemført en revision af fællesforetagendets forretningsprocesser, og at vedkommende konstaterede, at de interne kontrolsystemer fungerede effektivt; bemærker, at regnskabsføreren i april 2012 formelt validerede de underliggende forretningsprocesser i overensstemmelse med fællesforetagendets finansielle bestemmelser, omend ikke før de havde modtaget gentagne bemærkninger fra Revisionsretten;
               
            
         Den interne revisionsfunktion
      
      
                  6.
               
               
                  glæder sig over, at fællesforetagendets bestyrelse i november 2011 vedtog en koordineret strategisk revisionsplan for fællesforetagendet for perioden 2012-2014 efter en afklaring af, hvordan henholdsvis Kommissionens Interne Revisionstjeneste og fællesforetagendets interne revisionsfunktion skal udføre deres arbejde; forventer at blive orienteret om resultaterne af gennemførelsen af denne strategiske revisionsplan og henleder opmærksomheden på, at fællesforetagendet blev oprettet i februar 2007;
               
            
         For sen betaling af medlemskontingenter
      
      
                  7.
               
               
                  er bekymret over, at sidste frist for betaling af kontante bidrag fra medlemmerne til fællesforetagendet ikke er blevet overholdt; bemærker, at der ved udgangen af august 2011 fortsat var 17 udestående indtægtsordrer på i alt 3 700 000 EUR, og at et medlem ikke havde betalt noget årligt bidrag overhovedet ved udgangen af 2011; noterer sig fællesforetagendets svar om, at det sene bidrag, der stadig var udestående ved årets udgang, blev indbetalt i februar 2012; opfordrer ikke desto mindre fællesforetagendet til at sikre overholdelsen af de kontraktlige frister for medlemmernes betaling af kontante bidrag, der repræsenterer 10 % af de samlede bidrag til projektet;
               
            
         SESAR-programmets målsætninger
      
      
                  8.
               
               
                  erkender, at fællesforetagendet ved udgangen af 2011 var ansvarlig for i alt 310 forsknings- og udviklingsprojekter samt forvaltningsprojekter, hvoraf 282 befinder sig i gennemførelsesfasen; understreger, at »udviklingsfasen«, som forvaltes af fællesforetagendet, bør blive afsluttet i 2016; opfordrer fællesforetagendet til at anvende alle de midler, det stilles til rådighed, til til tiden at færdiggøre udviklingen af den nødvendige teknologi til gennemførelse af SESAR-programmet;
               
            
                  9.
               
               
                  anerkender fællesforetagendets vigtige bidrag til at udvikle et moderniseret lufttrafikstyringssystem for Europa; opfordrer medlemsstaterne til at overholde deres tilsagn om at nå målet om et fælles europæisk luftrum, hvis gennemførelse er nært forbundet med SESAR-programmets gennemførelse;
               
            
                  10.
               
               
                  henstiller indtrængende til fællesforetagendet fortsat at underrette dechargemyndigheden om, hvor langt man er nået med gennemførelsen af projekterne i SESAR-programmet og fremlægge de opnåede resultater;
               
            
                  11.
               
               
                  konstaterer, at fællesforetagendet er udformet som et offentlig-privat partnerskab, og at offentlige og private interesser er indbyrdes forbundne; minder om, at de stiftende medlemmer er Unionen, repræsenteret ved Kommissionen, og Eurocontrol, repræsenteret ved dets agentur, sammen med 15 offentlige og private virksomheder fra luftfartsindustrien; understreger, at det derfor er absolut nødvendigt at sikre, at potentielle interessekonflikter ikke afvises, men behandles korrekt;
               
            
         Andre spørgsmål
      
      
                  12.
               
               
                  gentager sin opfordring til Revisionsretten om inden for en rimelig frist at forelægge en særberetning for Parlamentet om fælles problemstillinger, der skyldes fællesforetagendernes karakter, og som bør håndteres af fællesforetagenderne sammen med deres partnere for at sikre deres merværdi og en effektiv gennemførelse af Unionens programmer for forskning, teknologisk udvikling og demonstration; bemærker endvidere, at denne beretning bør indeholde en vurdering af effektiviteten af oprettelsen af fællesforetagender og af deres struktur.
               
            
         (1)  EUT C 6 af 10.1.2013, s. 46.
      
         (2)  EFT L 248 af 16.9.2002, s. 1.
      
         (3)  EUT L 298 af 26.10.2012, s. 1.
      
         (4)  EUT L 64 af 2.3.2007, s. 1.
      
         (5)  EFT L 357 af 31.12.2002, s. 72.